มอบความสนใจให้เธอ ให้เธอเห็นคุณอยู่กับผู้หญิงคนอื่น พูดเรื่องอยู่กับผู้หญิงคนอื่น
ถ้าคุณอยากทำให้สาวหึง ก่อนอื่นคุณต้องแสดงให้เห็นว่าคุณสนใจเธอ ประมาณนึง เพื่อที่เธอจะได้สงสัยใคร่รู้ในตัวคุณและรู้ว่าคุณอยากจะพัฒนาความสัมพันธ์ไปอีกขั้น ภาษากายเป็นวิธีที่ง่ายที่สุดที่จะทำให้เธอรู้ว่า คุณอยากได้เธอประมาณนึงโดยไม่ต้องพูดอะไรเลย คุณควรใช้เวลา 2–3 นาทีในการมอบความสนใจให้เธอ เพราะฉะนั้นทุกอากัปกิริยามีค่า  สบตาเธอจากอีกฟากของห้อง ทำตัวแมนๆ และจ้องเธอค้างไว้ถ้าเธอสังเกตเห็นคุณ และยิ้มให้เธอกว้างๆ ตอนที่คุณเข้าหาเธอ ให้หันหน้าเข้าหาเธอ ยืนตัวตรง และเอนตัวไปทางเธอเล็กน้อยเพื่อให้เธอเห็นว่า ร่างกายของคุณให้ความสนใจเธออย่างเต็มที่ แตะที่แขนหรือหลังเธอเบาๆ ถ้าเธอดูเหมือนจะไม่ว่าอะไร สบตาเธออยู่เรื่อยๆ ขณะคุยกับเธอ เธอควรรู้สึกเหมือนว่าเธอเป็นผู้หญิงคนเดียวบนโลกใบนี้ สัก 2–3 นาที เมื่อร่างกายของคุณพูดจบแล้ว ก็ถึงตาที่คุณจะต้องใช้คำพูดบ้าง คำชมที่รอบคอบ 2–3 คำทำให้เธอรู้ว่า คุณสนใจเธอและคุณก็อยากรู้จักเธอมากขึ้น ถ้าเธอเป็นคนที่คุณรู้จักอยู่แล้ว คำชมก็จะทำให้เธอเห็นว่า คุณยังคงคิดถึงเธออยู่ วิธีการก็คือ:  ชมรูปลักษณ์ภายนอกของเธอ อันนี้ต้องชมอย่างแนบเนียน แทนที่จะพูดว่า "โห เธอนี่มันน่าเจี๊ยะจัง" ให้พูดว่า "สีฟ้านี่สวยดีนะ ทำให้ตาเธอดูเด่นขึ้นมาเลย" ชมเสียงหัวเราะหรือรอยยิ้มของเธอ ชมแบบแกล้งๆ หาวิธีแหย่เธอเล่นๆ แต่ก็ชมเธอในขณะเดียวกันด้วย การถามคำถามเธอสักเล็กน้อยเป็นการทำให้เธอเห็นว่า คุณอยากจะรู้จักเธอและคุณให้คุณค่ากับตัวตนในแบบของเธอ แค่คำถามเล่นๆ ที่เหมาะกับกาลเทศะก็ช่วยมัดใจและทำให้เธออยากได้คุณมากขึ้นแล้ว  ถามคำถามเสี่ยวๆ ถ้าเธอบอกว่าเธอมีพี่สาว/น้องสาว ก็ให้ถามว่า "เขาสวยเหมือนเธอหรือเปล่า" ถามคำถามบ๊องๆ แต่ทำท่าเหมือนว่ามันสำคัญมาก ถามเธอว่าเธอคิดยังไงกับผู้ชายที่หลงรักหมาของตัวเองหรือผู้ชายใส่เสื้อหนัง ถามคำถามเกี่ยวกับตัวเธอ ถามเรื่องงานอดิเรกของเธอหรืออะไรสนุกๆ ที่เธอชอบทำ ทำให้ผู้หญิงคิดว่าคุณสนใจเรื่องของเธอ แค่นิดนึงก็พอ พอคุณคุยกับผู้หญิงมากพอจนเธอเริ่มตะหงิดเรื่องความรู้สึกชอบพอของคุณแล้ว ก็ได้เวลาเข้าสู่โหมดไม่สนใจและเริ่มเจ๊าะแจ๊ะกับผู้หญิงคนอื่นที่ผับ คุณควรคุยกับผู้หญิงหลังจากคุยกับเธอไปได้ 2 -3 นาที วิธีการเจ๋งๆ ที่น่าลองได้แก่:  ไม่ว่าคุณจะอยู่ที่งานปาร์ตี้หรือที่ผับ ให้เลือกผู้หญิงที่อยู่ใกล้คุณและเริ่มคุยกับเธอ ค่อยๆ เปลี่ยนจากคุยกับเธอไปจมดิ่งกับการคุยกับผู้หญิงคนใหม่ คุณต้องทำเป็นหัวเราะและทำเหมือนกำลังมีช่วงเวลาดีๆ อยู่ พาผู้หญิงอีกคนไปที่ฟลอร์เต้นรำ อย่านัวหรือทำมือปลาหมึกใส่เธอ แค่เต้นด้วยกันสักเพลงสองเพลงและทำเหมือนว่า คุณกำลังมีช่วงเวลาที่เยี่ยมมากๆ เลือกไปสังสรรค์กับผู้หญิงสักกลุ่ม ทำให้พวกเธอหัวเราะแล้วให้เธอเห็น ถ้าคุณอยากจะใช้ตัวช่วยที่ใกล้ตัวผู้หญิงคนนั้นหรือคุณเบื่อจะจีบผู้หญิงแปลกหน้าแล้ว คุณสามารถทำให้ผู้หญิงหึงได้ด้วยการให้ความสนใจเพื่อนๆ ของเธอ วิธีนี้จะทำให้คุณได้ใกล้ชิดผู้หญิงและทำให้เธอสนใจคุณ แต่ขณะเดียวกันก็สงสัยในเจตนาของคุณด้วย   ทำให้เพื่อนๆ ของเธอทุกคนชอบคุณ เป็นตัวเองในแบบที่ฉลาดที่สุด น่าหลงใหลที่สุด และมีเสน่ห์ที่สุด จงใจเมินเธอต่อหน้าเพื่อนๆ ของเธอ ถึงเธอจะยืนอยู่ตรงหน้าคุณ ก็ให้ทำเหมือนว่าเธอไม่อยู่ตรงนั้น อย่าแยกตัวเพื่อนๆ ออกมามากเกินไป พยายามทำให้ทุกคนชอบคุณขณะที่คุณแจกขนมจีบพวกเธอ ถ้าคุณให้ความสนใจเพื่อนสนิทของเธอคนใดคนหนึ่งมากเกินไปและเธอก็เริ่มมีใจให้คุณ ก็จะกลายเป็นว่าคุณสร้างดรามาที่คุณไม่ต้องการ นี่เป็นขั้นตอนที่กล้ามาก ถ้าคุณอยู่ที่ผับหรืองานปาร์ตี้ จบคืนให้ออกไปกับผู้หญิงอีกคนหนึ่ง คุณไม่จำเป็นต้องหิ้วเธอกลับบ้านด้วยจริงๆ ก็ได้ แค่ทำให้เธอเห็นคุณเดินออกไปกับผู้หญิงคนอื่นก็พอ บอกให้เธอรู้ด้วยการพยักหน้าให้น้อยๆ หรือยิ้มขณะที่คุณเดินไป ให้เธอรู้ว่าคุณรู้ว่าเธอมองอยู่ คุณจะทำให้ผู้หญิงหึงคุณตอนกลางวันด้วยก็ได้ ถ้าคุณไปกับผู้หญิงอีกคน ไม่ว่าจะเป็นแค่เพื่อนหรือเป็นผู้หญิงอีกคนที่คุณกำลังจีบอยู่ด้วย ก็ให้เธอเห็นว่าคุณกำลังมีช่วงเวลาดีๆ กับคนอื่นอยู่  ถ้าผู้หญิงที่คุณอยากทำให้หึงเห็นคุณกับผู้หญิงคนอื่น คุณต้องจดจ่อไปที่ผู้หญิงที่คุณกำลังอยู่ด้วยเท่านั้น พอ "สุดท้ายแล้ว" เมื่อคุณเห็นเธอ คุณก็อาจจะพูดว่า "ไม่ทันเห็นเลยว่าเธออยู่ตรงนี้" แน่ล่ะว่าคุณไม่เห็น ก็คุณมัวแต่สนุกกับผู้หญิงอีกคนยังไงล่ะ เลือกที่ๆ คุณรู้ว่าเธอจะไป เดินโฉบเข้าไปในคาเฟ่ร้านโปรดหรือร้านอาหารที่เธอชอบไปกินกับแก๊งสาวๆ ที่ส่งเสียงคิกคัก และทำเหมือนว่าคุณกำลังสนุกสุดๆ ไปเลย ถ้าคุณเรียนห้องเดียวกับเธอ นั่งห่างจากเธอแล้วไปนั่งข้างผู้หญิงอีกคน แล้วให้เธอเห็นคุณกระซิบข้างหูผู้หญิงอีกคนและวาดรูปเล่นตรงขอบสมุดของเธอ จุดนี้สำคัญ ถ้าคุณแค่อยากจะทำให้เธอหึงเพื่อให้เธอเห็นคุณเป็นที่ต้องการของสาวๆ และอยากให้เธออยากได้คุณมากขึ้น ก็อย่าใช้เวลาจีบสาวอื่นหรือพูดถึงสาวอื่นนานเกินไป ไม่อย่างนั้นเธอจะเห็นว่าคุณเป็นเพลย์บอยและเลิกชอบคุณ  ถ้าคุณใช้ผู้หญิงคนอื่นๆ ที่ผับหรือที่ปาร์ตี้เพื่อทำให้เธอหึงล่ะก็ อย่าคุยกับผู้หญิงอื่นทั้งคืนแล้วไม่สนใจเธอเลย กลับมาคุยกับผู้หญิงคนที่คุณต้องการหลังจากนั้น 2–3 นาที ก่อนที่เธอจะหมดความอดทน เมื่อคุณรู้แล้วว่าผู้หญิงสนใจคุณจริงๆ ให้เลิกพูดถึงผู้หญิงคนอื่นหรือเจ๊าะแจ๊ะกับคนอื่นที่อยู่ใกล้เคียงได้แล้ว การไล่ตามสิ้นสุดลงแล้ว เฉพาะตอนนี้นะ พอคุณแสดงความสนใจที่มีต่อเธอมากพอแล้ว และก็จีบเธอมามากพอที่จะทำให้เธอคิดว่าเธอมีโอกาส ก็ได้เวลาปั่นหัวเธอแล้ว ค่อยๆ เริ่มพูดถึงผู้หญิงอีกคนหนึ่ง จะเป็นใครที่เธอรู้จักหรือเป็นผู้หญิงคนไหนก็ได้ที่คุณมักพูดว่าเธอเป็น "เพื่อนที่ดีของฉัน" หรือ "ผู้หญิงที่ฉันรู้จักมาทั้งชีวิต" เสมอๆ  หาเรื่องพูดถึงผู้หญิงคนนั้นทุกๆ 2 -3 นาที อย่าพูดถึงทุก 2 - 3 วินาทีเพราะมันจะน่ารำคาญเกินไป แต่ทำให้เหมือนคุณคิดถึงผู้หญิงคนนี้ตลอดเวลา หาเรื่องชมผู้หญิงอีกคน แต่อย่าชมมากไปจนทำให้เธอไม่พอใจ พูดประมาณว่า "เธอเป็นคนโปรดของฉันเลย" หรือ "อย่างเธอน่ะเลือกได้อยู่แล้ว" ทำให้เธอรู้สึกว่าเธอด้อยกว่าผู้หญิงอีกคน คุณจะมโนผู้หญิงคนนี้ขึ้นมาก็ได้ ถ้าคุณเป็นนักโกหกมือฉมัง "ผู้หญิงคนนี้" จะเป็นคนที่คุณแต่งขึ้นมาล้วนๆ เลยก็ได้ พูดซ้ำๆ ว่า "เธอน่าจะไปเจอเขาจริงๆ นะ ฉันว่าเธอสองคนต้องเข้ากันได้แน่ๆ" คำพูดนี้จะทำให้เธอแทบบ้าเลยล่ะ แทนที่จะพูดถึงแต่ผู้หญิงอีกคนหนึ่งในชีวิตของคุณ คุณควรใช้โอกาสนี้พูดถึงผู้หญิงหลายๆ คนด้วย แค่ทำให้ตัวเองดูเหมือนเพลย์บอยที่ไปเที่ยวกับผู้หญิงน่ารักๆ เยอะๆ ที่ไหนและเมื่อไหร่ก็ได้  พูดถึงปาร์ตี้ที่คุณไปมาว่ามีผู้หญิงแจ๋วๆ หลายคนเลย คุณอาจจะพูดด้วยว่านอกจากคุณแล้วก็ยังมีผู้ชายคนอื่นอีก 3 – 4 คน แต่ก็โอเคอยู่นะ เพราะคุณชินแล้ว พูดเรื่องทริปสนุกสุดเหวี่ยงที่ชายหาดที่คุณไปเมื่อตอนสุดสัปดาห์ และพูดว่าผู้หญิงทุกคนที่อยู่กับคุณใส่บิกินี่ประหลาดๆ ทั้งนั้นเลย แค่พูดว่า "ผู้หญิงคนนี้ที่ผมคุยด้วย" คนแล้วคนเล่า ทำให้ฟังดูเหมือนว่าคุณไปเดตกับผู้หญิงเยอะแยะ แต่คุณต้องไม่ทำให้ตัวเองฟังดูน่าขยะแขยงหรือเป็นเสือผู้หญิงจริงๆ เพราะผู้หญิงจะหมดความสนใจในตัวคุณถ้าคุณทำตัวเหมือนขุนแผนมากขนาดนั้น ขณะที่คุณกำลังเล่าเรื่องผู้หญิงคนอื่นให้เธอฟัง โทรศัพท์ของคุณเป็นอุปกรณ์ชั้นดีที่จะทำให้เธอหึง แค่วางโทรศัพท์ไว้ใกล้มือและคอยดูอยู่เรื่อยๆ และพร้อมจะรับโทรศัพท์ด้วย  ดูโทรศัพท์เป็นครั้งคราวและยิ้มกับตัวเอง เหมือนว่าคุณเพิ่งได้ข้อความซุกซนจากสาว บอกเธอว่า "แป๊บนึงนะ" และยิ้มขณะพิมพ์ข้อความที่เหมือนจะซุกซนพอๆ กันกลับไป ให้โทรศัพท์ดังเข้าเครื่องคุณสักครั้งตอนที่คุณกำลังคุยกับเธอ รับโทรศัพท์แล้วพูดว่า "ว่าไง เป็นไงบ้าง เดี๋ยวโทรกลับได้มั้ย" อย่าเว่อเกินและเรียกผู้หญิงคนนั้นว่า "ที่รัก" หรือ "กวางน้อย" ทางโทรศัพท์ ทำให้มันชัดเจนว่าคุณกำลังคุยกับผู้หญิงสุดเซ็กซี่จากน้ำเสียงของคุณ อย่าใช้มุกโทรศัพท์มากเกินไป เพราะความอดทนของผู้หญิงจะหายไปอย่างรวดเร็วถ้าคุณใช้เวลาทั้งหมดไปกับโทรศัพท์
สื่อภาษากาย. ชมเธอ. ถามคำถามเธอสักหน่อย. แจกขนมจีบผู้หญิงไปทั่ว. แจกขนมจีบเพื่อนๆ ของเธอ. ออกไปกับสาวอีกคนหนึ่ง. ให้เธอเห็นว่าคุณอยู่กับผู้หญิงคนอื่นๆ ตอนกลางวัน. อย่าปล่อยไว้นานเกินไปหากคุณอยากให้เธอชอบคุณ. ทำให้เธอเป็นแค่ตัวสำรองของคุณ. พูดถึงผู้หญิงหลายๆ คน. ใช้โทรศัพท์ของคุณทำให้เธอหึง.
https://www.wikihow.com/Make-a-Girl-Jealous https://www.wikihow.com/Make-a-Girl-Jealous https://www.wikihow.com/Make-a-Girl-Jealous
Pay Attention to Her Let Her See You with Other Girls Talk About Being with Other Girls